**אורי ברקת קורות חיים** 23/10/22

אורי נולד בכפר גלעדי בחמישה עשר ביולי 1932. לשם עברו הוריו מכנרת.

לאחר כ- עשר שנים בכפר גלעדי, עזבו ההורים את הקבוץ ועברו לנתניה. אביו עבד בהסתדרות ואימו הייתה עקרת בית. שם נולדו אחותו ואחיו אריק.

אורי למד בנתניה . בגיל 16 התגייס לפלמ"ח ושימש כנהגו של האלוף עמוס חורב. הוא הכיר טוב גם את יגאל אלון ויצחק רבין.

בגיל 19, התחתן והתגורר עם אשתו בנתניה ובבאר שבע. לאורי נולדו שלושה ילדים - גיא, מימי ורלי.

אורי עבד כנהג משאית ובכור בדימונה. בשנות ה- 70 עזב את הארץ ועבר עם משפחתו להתגורר בארה"ב. שם גם נולדו שמונת נכדיו.

באמריקה, ניהל לפרנסתו שלוש תחנות דלק . לאחר גירושיו, חזר אורי לישראל , הכיר את עמירה, נישא לה ועבר לגור בכפר מנחם.

פה עסק בעבודות שונות : מספר שנים עבד במוסך, שנים רבות עבד כנהג מכלית חלב ב"הנגב" ובשנים האחרונות, בהיותו כבר בגיל שלמעלה משמונים, שירת בנאמנות ובאדיבות את המרפאה וחברי הקבוץ כנהג הבריאות של כפר מנחם.

אורי השתלב יפה בחיי הקבוץ ובעזרת חוש ההומור המיוחד שלו, הצליח להתחבב על כל חברי הקבוץ. בביקורי המעטים בביתם של אורי ועמירה, אהבתי לשבת ולשוחח אתו על כל נושא שבעולם..

בחדשים האחרונים, עבר אורי להתגורר בבית הדר, שם זכה לטיפולן המסור של עובדות הבית.

קבוץ כפר מנחם כולו, משתתף בצערה של עמירה וכל המשפחה.

יהי זכרו ברוך.

 אמנון

.